Ο **Κάλιντ Ριβς** (*Khalid Reeves*), (Κουίνς, 15 Ιουλίου 1972), είναι Αμερικάνος πρώην επαγγελματίας καλαθοσφαιριστής. Έχει ύψος 1,91 μέτρα και αγωνιζόταν στη θέση του Πόιντ γκαρντ.

Σταδιοδρομία
------------

Ο Ριβς ξεκίνησε να αγωνίζεται στο λύκειο Christ The King Regional High School του Μιντλ Βίλατζ στο Κουίνς και σπούδασε στο Πανεπιστήμιο της Αριζόνα από το 1990 ως το 1994, όπου έπαιξε σε 128 αγώνες, με μέσους όρους 15,0 πόντων, 3,3 ριμπάουντ και 3,1 ασίστ. Καλύτερη χρονιά του ήταν η τέταρτη, όπου σημείωνε 24,2 πόντους, 4,3 ριμπάουντ και 2,9 ασίστ ανά αγώνα.

Στο ντραφτ του 1994, επιλέχθηκε στη δωδέκατη θέση από τους Μαϊάμι Χιτ, με τους οποίους αγωνίστηκε σε 67 παιχνίδια, με μέσους όρους 9,2 πόντων, 4,3 ασίστ και 2,8 ριμπάουντ. Την επόμενη χρονιά δόθηκε στους Σάρλοτ Χόρνετς, σε μία ανταλλαγή που περιλάμβανε επτά αθλητές, μεταξύ αυτών και ο Αλόνζο Μούρνινγκ. Στους Χόρνετς έπαιξε σε είκοσι παιχνίδια, με 8,1 πόντους και 3,6 ασίστ κατά μέσο όρο, πριν δοθεί στους Νιου Τζέρσεϊ Νετς για το υπόλοιπο της σεζόν 1995-96, όπου σημείωνε 3,8 πόντους και 1,5 ασίστ σε 31 αγώνες. Παρέμεινε στους Νετς και την επόμενη χρονιά, παίζοντας σε πενήντα παιχνίδια, πριν ολοκληρώσει τη σεζόν στους Ντάλας Μάβερικς, παίζοντας συνολικά σε 63 παιχνίδια με μέσους όρους 8,2 πόντων και 3,6 ασίστ.

Τη σεζόν 1997-98, παρέμεινε στους Μάβερικς, με τους οποίους έπαιξε σε 82 αγώνες της κανονικής σεζόν, ξεκινώντας στους 54 εξ αυτών. Στην πιο σταθερή χρονιά της μέχρι τότε καριέρας του, ο Ριβς πέτυχε 8,7 πόντους, 2,8 ασίστ και 2,3 ριμπάουντ.

Την επόμενη σεζόν, φόρεσε τη φανέλα των Ντιτρόιτ Πίστονς για έντεκα παιχνίδια, ενώ το 1999-00, ξεκίνησε στην ομάδα του Άρη, αγωνιζόμενος σε εννέα ματς με μέσους όρους 18,0 πόντων, 4,1 ριμπάουντ και 3,6 ασίστ. Συνέχισε στη γαλλική Ορτέζ, πριν ολοκληρώσει τη χρονιά επιστρέφοντας στο ΝΒΑ και τους Σικάγο Μπουλς.

Μετά από τρεις σεζόν σε ομάδες του CBA, του ABA και του USBL, μετακόμισε στον Λίβανο για τη σεζόν 2003-04 και στη Βενεζουέλα την επόμενη σεζόν, όπου με τους Παντέρας ντε Μιράντα αγωνίστηκε σε έντεκα αγώνες με μέσους όρους 13,4 πόντων, 3,0 ριμπάουντ, 2,8 κλεψιμάτων και 2,5 ασίστ. Έκλεισε την καριέρα του στην Ντεπορτίνο Σάπρισα από την Κόστα Ρίκα το 2007.

Παραπομπές
----------

1. ↑  Khalid Reeves Stats | College Basketball at Sports-Reference.com
2. ↑  1993-94 Arizona Wildcats Roster and Stats - Sports-Reference.com
3. ↑  Arizona draft look-back: Reeves' senior year paid off | NBA | tucson.com
4. ↑  «We Like Obscure NBA Players: Khalid Reeves – The No-Look Pass». Αρχειοθετήθηκε από το πρωτότυπο στις 7 Δεκεμβρίου 2013. Ανακτήθηκε στις 5 Σεπτεμβρίου 2016.
5. ↑  Pro Basketball .The Miami Heat Are Happy That Rookie Khalid Reeves is. GETTING THE POINT
6. ↑  Jet - 27 Νοεμβ. 1995 - Σελίδα 50 - Αποτέλεσμα Google Books
7. ↑  «1995-96 Charlotte Hornets Roster and Stats». Αρχειοθετήθηκε από το πρωτότυπο στις 20 Αυγούστου 2016. Ανακτήθηκε στις 5 Σεπτεμβρίου 2016.
8. ↑  Khalid Reeves 1995-96 Game Log | Basketball-Reference.com
9. ↑  Khalid Reeves 1996-97 Game Log | Basketball-Reference.com
10. ↑  «1997-98 Dallas Mavericks Roster and Stats | Basketball-Reference.com». Αρχειοθετήθηκε από το πρωτότυπο στις 6 Απριλίου 2010. Ανακτήθηκε στις 5 Σεπτεμβρίου 2016.
11. ↑  Τα κορυφαία «κίτρινα» draft picks στο ΝΒΑ | AllAboutARIS.com[*νεκρός σύνδεσμος*]
12. ↑  Sur cette page vous allez retrouver tous les anciens Américains passaient par Pau-Orthez depuis 1991
13. ↑  «1999-00 Chicago Bulls Roster and Stats | Basketball-Reference.com». Αρχειοθετήθηκε από το πρωτότυπο στις 5 Αυγούστου 2017. Ανακτήθηκε στις 5 Σεπτεμβρίου 2016.
14. ↑  Cafe Najjar ex players
15. ↑  Un exjugador de la NBA se suma a las filas de Saprissa - La Nación

Πηγές
-----

* Khalid Reeves NBA Stats | Basketball-Reference.com
* DraftExpressProfile: Khalid Reeves, Stats, Comparisons, and Outlook
* Khalid Reeves Basketball Player Profile